2005L0026 — SL — 05.10.2005 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA KOMISIJE 2005/26/ES z dne 21. marca 2005 o določitvi seznama živilskih sestavin ali snovi, začasno izključenih iz Priloge IIIa Direktive 2000/13/ES (Besedilo velja za EGP) (UL L 075, 22.3.2005, p.33)

spremenjena z:









▼B

DIREKTIVA KOMISIJE 2005/26/ES

z dne 21. marca 2005

o določitvi seznama živilskih sestavin ali snovi, začasno izključenih iz Priloge IIIa Direktive 2000/13/ES

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil ( 1 ) in zlasti drugega pododstavka člena 6(11) Direktive, ob upoštevanju naslednjega: (1) Priloga IIIa Direktive 2000/13/ES določa seznam živilskih sestavin, ki jih je treba navesti na označbi, ker lahko pri občutljivih posameznikih povzročijo škodljive reakcije. (2) V skladu z Direktivo 2000/13/ES lahko Komisija nekatere sestavine ali proizvode iz teh sestavin začasno izključi iz Priloge IIIa k navedeni direktivi, dokler proizvajalci hrane ali njihova združenja izvajajo znanstvene študije zaradi ugotovitve, da te sestavine ali proizvodi izpolnjujejo pogoje za dokončno izključitev iz navedene priloge. (3) Komisija je prejela 27 zahtevkov glede 34 sestavin ali proizvodov iz teh sestavin, od katerih jih 32 spada v področje uporabe te direktive in so bili poslani v presojo Evropski agenciji za varno hrano (EFSA) zaradi podaje znanstvenega mnenja. (4) Na podlagi podatkov, ki so jih navedli vlagatelji, in drugih dostopnih podatkov, EFSA meni, da za proizvode iz nekaterih sestavin ni verjetno, ali ni zelo verjetno, da bi pri občutljivih posameznikih lahko povzročili škodljive reakcije. EFSA je v nekaterih primerih ugotovila, da ne more izpeljati trdnega sklepa, čeprav niso bila navedena nikakršna poročila o primerih. (5) Proizvode ali sestavine, ki izpolnjujejo te pogoje, je zato treba začasno izključiti iz Priloge IIIa Direktive 2000/13/ES – ob upoštevanju naslednjega: SPREJELA NASLEDNJO DIREKTIVO:







Člen 1

Sestavine ali snovi, navedene v Prilogi k tej direktivi, je treba izključiti do 25. novembra 2007 iz Priloge IIIa Direktive 2000/13/ES.

Člen 2

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 21. septembra 2005. Komisiji nemudoma predložijo besedilo navedenih predpisov in korelacijsko tabelo med navedenimi predpisi in to direktivo.

Države članice uporabljajo te predpise od 25. novembra 2005.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dan po objavi v Uradnem listu Evropske unije.

Člen 4

Ta direktiva je naslovljena na države članice.









PRILOGA







Seznam živilskih sestavin in snovi, začasno izključenih iz Priloge IIIa Direktive 2000/13/ES Sestavine Začasno izključeni proizvodi iz navedenih sestavin Žita, ki vsebujejo gluten — Glukozni sirupi na osnovi pšenice, vključno z dekstrozo (1) — Maltodekstrini na osnovi pšenice (1) — Glukozni sirupi na osnovi ječmena — Žita, ki se uporabljajo pri destilatih za žganja Jajca — Lizocim (proizveden iz jajc), ki se uporablja za vino — Albumin (proizveden iz jajc), ki se uporablja kot sredstvo za bistrenje vina in jabolčnika Ribe — ►M1 Ribja želatina, ki se uporablja kot nosilna snov za vitamine ali karotenoide in arome ◄ — Ribja želatina ali želatina iz ribjih mehurjev, ki se uporablja kot sredstvo za bistrenje vina in jabolčnika Soja — Povsem rafinirano sojino olje in maščobe (1) — Naravne zmesi tokoferola (E306), naravni D-alfa-tokoferol, naravni D-alfa-tokoferol acetat, naravni D-alfa-tokoferol sukcinat iz soje — Rastlinski steroli in estri rastlinskih sterolov iz sojinega olja — Rastlinski estri stanola, proizvedeni iz sterolov iz sojinega olja Mleko — Sirotka, ki se uporabljajo pri destilatih za žganja — Laktitol — Proizvodi iz mleka (kazeina), ki se uporabljajo kot sredstvo za bistrenje jabolčnika in vina Oreški — Oreški, ki se uporabljajo pri destilatih za žganja — Oreški (mandlji, orehi), ki se uporabljajo (kot arome) za žganja Zelena — Olje iz listov in semen zelene — Oljna smola iz semen zelene Gorčica — Gorčično olje — Olje iz gorčičnega semena — Oljna smola iz gorčičnega semena (1) in proizvodi iz njih, če ni verjetno, da bi se zaradi postopka njihove predelave povečala stopnja alergenosti, ki po ocenah EFSA velja za ustrezni proizvod, iz katerega ti izhajajo.